కళాత్మక చిత్రాలు తీయడంలో చెయితిరిగిన ఆ దర్శకుడు ప్రస్తుతం చారిత్రక చిత్రాలకు కేరాఫ్ అడ్రస్ అయిన ఆ హీరోయిన్తో మరోసారి సినిమా తీయనున్నాడట. ఈసారి నిజజీవిత కథలో అమ్మడ్ని హీరోయిన్ చేయనున్నాడు. సంజయ్ లీలా భన్సాలీ చారిత్రక చిత్రాలు, బయోపిక్స్ తీయడంలో దిట్ట. ఇప్పటికే 'బాజీరావు మస్తానీ' లాంటి విజయవంతమైన చిత్రాన్ని అందించిన ఈ దర్శకుడు ఇప్పుడు 'పద్మావతి' అనే మరో చారిత్రక చిత్రంతో అందరి దృష్టినీ ఆకర్షిస్తున్నాడు. అయితే ఈ రెండు చిత్రాల్లోనూ కామన్ పాయింట్ హీరోయిన్ దీపికా పదుకొణే.ఇప్పుడు భన్సాలిదీపికతోనే మరో సినిమా చేయడానికి రెడీ అవుతున్నాడట. అయితే ఈసారి ఈ దర్శకుడు తీయబోయేది నిజ జీవిత ప్రేమ కథట. కవయిత్రి అమృతా ప్రీతమ్ కథతో ఈ చిత్రాన్ని రూపొందిస్తాడట. ఇందులో అమృతగా దీపికా నటించనుందని తెలుస్తోంది. కవి సాహిర్ లుధియాన్వీ పాత్రలో అభిషేక్ బచ్చన్ నటిస్తాడట. ఈ ఇద్దరు నిజజీవితంలో ప్రేమలోపడి ఆ తర్వాత ఎవరికి వారు వేరే జీవితాలు గడిపారట.ఉత్తరాల ద్వారా వీరి ప్రేమకథ కొంత కాలం సాగిందట. 1944లో కొనసాగిన వాళ్ల ప్రేమను ఒకరికొకరు చెప్పుకోలేదట. ఆ తర్వాత వీరి ప్రేమకథను వేరేవారికి తెలియపరచడం ద్వారా ఈ ప్రేమకథ వెలుగులోకొచ్చిందట. జరిగిన కథకు తనదైన శైలిని జతచేసి భన్సాలీ ఈ చిత్రాన్ని తెరకెక్కించనున్నాడని సమాచారం. 'బాజీరావు మస్తాని', 'పద్మావతి' చిత్రాల్లోని ప్రేమకథలు చరిత్ర పుటల్లో నుంచి వస్తే ఈ నిజజీవిత ప్రేమకథ చరిత్ర సృష్టించడానికి వస్తోందని చెప్పుకుంటున్నారు జనం. మరి భన్సాలి, దీపిక కలయికలో రానున్న ఈ మరో సినిమా ఏ స్థాయి అలరిస్తుందో చూడాలి.
kalaatmaka chitraalu teeyadamlo cheyitirigina aa darsakudu prastutam chaaritraka chitraalaku caraf adrus ayina aa herointho marosari sinima teeyanunnaadata. eesaari nijajeevita kathalo ammadni heroin cheyanunnadu. sanjay leela bhansali chaaritraka chitraalu, biopics teeyadamlo ditta. ippatike 'bajirao mastani' lanti vijayavantamaina chitraanni andinchina ee darsakudu ippudu 'padmavati' ane maro chaaritraka chitramtho andari drushtinee aakarshistunnaadu. ayithe ee rendu chitraalloonuu kaman point heroin deepika padukone.ippudu bhansalidiipikatoone maro sinima cheyadaaniki redy avutunnadata. ayithe eesaari ee darsakudu teeyaboyedi nija jeevita prema kathata. kavayitri amruta preetam kathatho ee chitraanni roopondistaadata. indulo amrutagaa deepika natinchanundani telustondi. kavi sahir ludhiyanvi paatralo abhishek bachan natistaadata. ee iddaru nijajeevitamlo premalopadi aa tarvaata evariki vaaru vere jeevitaalu gadiparata.uttaraala dwara veeri premakatha kontha kaalam saagindata. 1944loo konasaagina vaalla premanu okarikokaru cheppukoledata. aa tarvaata veeri premakathanu verevaariki teliyaparachadam dwara ee premakatha velugulokochindata. jarigina kathaku tanadaina sailini jatachesi bhansali ee chitraanni terakekkinchanunnadana samacharam. 'bajirao mastani', 'padmavati' chitraalloni premakathalu charitra putallo nunchi vaste ee nijajeevita premakatha charitra srushtinchadaaniki vastondani cheppukuntunnaru janam. mari bhansali, deepika kalayikalo raanunna ee maro sinima e sthaayi alaristundo chudali.